hotchpotch/miracl-hf-unified huggingface dataset:
จิตต์สุภา ฉิน
จิตต์สุภา ฉิน () ผู้ดำเนินรายการโทรทัศน์ทางวอยซ์ทีวี, คอลัมนิสต์เชิงเทคโนโลยีสารสนเทศ ประจำนิตยสารข่าวมติชนสุดสัปดาห์ และนักแปล เนื่องจากเธอสามารถสื่อสาร ได้ทั้งภาษาไทย ภาษาอังกฤษ และภาษาจีน
จิตต์สุภา เกิดเมื่อวันที่ 3 มิถุนายน พ.ศ. 2526 ที่อำเภอหาดใหญ่ จังหวัดสงขลา เป็นบุตรสาวของภูเบศ เจ้าของร้านค้าปลีก สินค้าเทคโนโลยี "คอมพิวเตอร์แอนด์วิดีโอแล็บ" ในอำเภอหาดใหญ่ เธอจบการศึกษา ระดับปริญญาบัณฑิตสาขาการเงิน จากคณะวิทยาการจัดการ มหาวิทยาลัยสงขลานครินทร์ วิทยาเขตหาดใหญ่ แล้วเดินทางไปศึกษาต่อภาษาจีนที่ มหาวิทยาลัยปักกิ่ง ภาคปกติ (Beijing Normal University) ที่กรุงปักกิ่ง สาธารณรัฐประชาชนจีน เป็นเวลา 1 ปี โดยเธอเริ่มทำงานที่แอปเปิลประเทศไทย ก่อนจะเป็นผู้สื่อข่าวต่างประเทศกับวอยซ์ทีวี
ปัจจุบัน จิตต์สุภาเป็นบรรณาธิการฝ่ายวิถีชีวิต (Lifestyle Editor) ของวอยซ์ทีวี และผู้ดำเนินรายการ "ดีวาส์คาเฟ" , "เทคฟิกซ์" (Tech_Fix) ที่ภายหลังเปลี่ยนชื่อเป็น "คูลเทค" (Cool Tech), เดอะ เบรกดาวน์ (The Breakdown) คู่กับอดัม แบรดชอว์ (Adam Bradshaw) และทอล์กกิงไทยแลนด์ (Talking Thailand) โดยก่อนหน้านี้ เธอยังเป็นผู้ดำเนินรายการ ของวอยซ์ทีวียุคบุกเบิกด้วย เช่น บล็อกบัฟเฟต์ (Blog Buffet), เอเชีย อินสไปรส์ (Asia Inspires) และ ไลฟ์ (Life) เป็นต้น
องค์การบริหารส่วนตำบลเนินมะปราง
องค์การบริหารส่วนตำบลเนินมะปราง เป็นองค์กรส่วนปกครองท้องถิ่นที่ตั้งอยู่ในตำบลเนินมะปราง อำเภอเนินมะปราง จังหวัดพิษณุโลก โดยรับผิดชอบพื้นทั้งหมดในตำบลเนินมะปราง อำเภอเนินมะปราง จังหวัดพิษณุโลก ซึ่งมีทั้งหมด 9 หมู่บ้าน ได้แก่ หมู่ที่ 1 บ้านใหม่ทองประเสริฐ หมู่ที่ 2 บ้านเนินมะปราง หมู่ที่ 3 หมู่บ้านหนองขอน หมู่ที่ 4 บ้านเนินกะบาก หมู่ที่ 5 บ้านเนินดิน หมู่ที่ 6 บ้านนา หมู่ที่ 7 บ้านดงงู หมู่ที่ 8 บ้านดงงูใหม่ หมู่ที่ 9 บ้านหนองขอนเหนือตำบลเนินมะปรางเป็นพื้นที่ราบลุ่มน้ำท่วมถึงในฤดูน้ำหลาก มีภูมิประเทศเป็นเนินดินลูกรังสลับลำคลอง พื้นที่ทางตอนใต้และตะวันออกเฉียงเหนือบางส่วนของตำบลเป็นภูเขาหินประกอบไปด้วยแหล่งน้ำซับตามธรรมชาติ
มิเชล วอกอร์ด
มิเชล วอกอร์ด (อังกฤษ: Michele Ronja Waagaard) เป็นนักร้อง และนางแบบชาวนอร์เวย์ ที่มีผลงานในประเทศไทย เป็นที่รู้จักในช่วงแรก จากการถ่ายแบบนิตยสารวัยรุ่น จากนั้นได้เข้ามาเป็นนักร้องภายใต้สังกัดจีเอ็มเอ็ม แกรมมี่ ออกอัลบั้มครั้งแรกจากการเป็นหนึ่งในศิลปินวง "ทีนเอจเกรดเอ" ต่อมาได้ออกอัลบั้มแนวป็อป, แดนซ์ในนาม "วงแจมป์" ภายหลังเธอได้เป็นดีเจ และเป็นที่รู้จักอีกครั้งจากการเป็นนางแบบเดินบนแคทวอล์คและถ่ายแบบแนวเซ็กซี่
มิเชล วอกอร์ด (ชื่อเล่น: มิเชล) เกิดในประเทศนอร์เวย์เมื่อวันที่ 7 มีนาคม พ.ศ. 2523 เธอเป็นชาวนอร์เวย์ ที่มีผลงานในประเทศไทย ภายใต้สังกัดกรีนบีนส์ ในเครือแกรมมี่ เธอได้รับรางวัลในฐานะที่เป็นนางแบบถ่ายแบบนิตยสารวัยรุ่น "The Boy" ปี 1995 หลังจากนั้นก็ได้แสดงมิวสิควีดีโอของสังกัดแกรมมี่ จึงได้เซนต์สัญญากับทางค่าย และได้เป็นศิลปินในเวลาต่อมา
ต่อมาเธอได้ถูกคัดเลือกให้เป็นหนึ่งในวงดนตรีวัยรุ่น ทีนเอจเกรดเอ (Teen 8 Grade A) มีสมาชิกทั้งหมด 8 คน หลังจากได้แยกตัวกันและได้มารวมตัวกับเพื่อนอีก 4 คน มาเป็น วงแจมป์ และสร้างชื่อเสียงให้กับเธอเป็นอย่างมาก
ด้านการศึกษา จบการศึกษาระดับมัธยมศึกษา (ม.1-ม.6) โรงเรียนนานาชาติบางกอกพัฒนา (Bangkok Patana International School) และสำเร็จการศึกษาระดับปริญญาตรี คณะนิเทศศาสตร์ มหาวิทยาลัยอัสสัมชัญ
วงทีนเอจเกรดเอ ประกอบสมาชิกทั้งหมด 8 คน(ชาย 4 หญิง 4) ได้แก่ ปอ ภัคพร, เจนนี่ เจนนิเฟอร์, แอนนา อิสราภรณ์, มิเชล วอกอร์ด, เวย์ ปริญญา, ทีน สราวุฒิ, เอ๊กซ์ ฐิติ และ เต๊ะ ศตวรรษ เปิดตัวอย่างเป็นทางการเมื่อต้นปีพ.ศ. 2541 โดยออกอัลับ้มชุดเดียวคือ "Teen 8 Grade A" เพลงที่มิเชลได้ร่วมขับร้องได้แก่ ไปด้วยคน, ของใคร, ขอบคุณ (เป็นเพราะเธอ) เป็นต้น
วงแจมป์ ภายใต้สังกัดกรีนบีนส์ ในเครือแกรมมี่ ประกอบศิลปินทั้ง 4 คน ได้แก่ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา) และ มิเชล วอกอร์ด ออกอัลบั้มเต็มจำนวน 2 อัลบั้มด้วยกันคือ อัลบั้ม"แจมป์" และอัลบั้ม"บังอรเอาแต่แดนซ์"
ภายหลังจากที่ทุกคนในวงได้แยกย้ายกันไปทำงานของตนแล้ว ด้านมิเชลเป็นนางแบบ และเป็นวีเจ ในประเทศไทย และมีผลงานออกมาอีกมากมาย
พระเจ้าราชวรวงศ์เธอ พระองค์เจ้าวงจันทร์
พระเจ้าราชวรวงศ์เธอ พระองค์เจ้าวงจันทร์ (18 มิถุนายน พ.ศ. 2393 — 29 เมษายน พ.ศ. 2459) เป็นพระราชธิดาพระองค์ที่ 30 ในพระบาทสมเด็จพระปิ่นเกล้าเจ้าอยู่หัวกับเจ้าคุณจอมมารดาเอม
พระเจ้าราชวรวงศ์เธอ พระองค์เจ้าวงจันทร์ ประสูติเมื่อวันอังคาร เดือน 8 บูรพาษาฒ ขึ้น 9 ค่ำ ปีจอ โทศก จ.ศ. 1212 ตรงกับวันที่ 18 มิถุนายน พ.ศ. 2393
สิ้นพระชนม์ในรัชกาลที่ 6 เมื่อวันเสาร์ เดือน 5 แรม 12 ค่ำ ปีมะโรง อัฐศก จ.ศ. 1278 ตรงกับวันที่ 29 เมษายน พ.ศ. 2459 พระชันษา 67 ปี พระราชทานเพลิงพระศพ ณ พระเมรุวัดสระเกศ วันที่ 22 กุมภาพันธ์ พ.ศ. 2451
เมื่อปีพ.ศ. 2429 เมื่อกรมพระราชวังบวรวิไชยชาญทิวงคตแล้วพระบาทสมเด็จพระจุลจอมเกล้าเจ้าอยู่หัวทรงสถาปนาสยามมกุฎราชกุมารอย่างสมเด็จหน่อพระพุทธเจ้าตามราชประเพณีเดิม จึงประกาศพระราชกฤษฎีกาเลิกตำแหน่งพระมหาอุปราชฝ่ายหน้าแต่นั้นมา พระบาทสมเด็จพระจุลจอมเกล้าเจ้าอยู่หัวทรงพระราชดำริจะไม่ให้พระราชวังบวรสถานมงคลเป็นที่ร้าง จึงโปรดฯ ให้คงจัดรักษาเป็นพระราชวัง ให้มีเจ้าพนักงานรักษาหน้าที่อยู่อย่างเดิม ทรงมอบหมายการปกครองให้พระเจ้าราชวรวงศ์เธอ พระองค์เจ้าดวงประภา พระราชธิดาพระองค์ใหญ่ของพระบาทสมเด็จพระปิ่นเกล้าเจ้าอยู่หัวหัว ทรงสำเร็จราชการฝ่ายในทั่วไป และโปรดฯ ให้เสด็จขึ้นมาประทับอยู่ที่พระที่นั่งสาโรชรัตนประพาส
เมื่อพระองค์เจ้าดวงประภาสิ้นพระชนม์ โปรดฯ ให้พระเจ้าราชวรวงศ์เธอ พระองค์เจ้าสุดาสวรรค์ พระเจ้าลูกยาเธอในพระบาทสมเด็จพระปิ่นเกล้าเจ้าอยู่หัวรองลงมา ทรงสำเร็จราชการฝ่ายในวังหน้าต่อมา เหมือนอย่างพระองค์เจ้าดวงประภา และโปรดฯ ให้พระองค์เจ้าวงจันทร์ พระเจ้าน้องนางร่วมพระชนนีกับกรมพระราชวังบวรวิไชยชาญเสด็จขึ้นมาประทับที่พระที่นั่งบวรบริวัติมาจนตลอดรัชกาลที่ 5
ถึงรัชกาลของพระบาทสมเด็จพระมงกุฎเกล้าเจ้าอยู่หัว เมื่อพระองค์เจ้าสุดาสวรรค์สิ้นพระชนม์ จึงโปรดฯ ให้พระองค์เจ้าวงจันทร์ทรงสำเร็จราชการฝ่ายในวังหน้าแทนพระองค์เจ้าสุดาสวรรค์ต่อมาจนกระทั่งพระองค์สิ้นพระชนม์เมื่อปีขาล พ.ศ. 2459 เจ้านายในวังหน้าจึงได้เสด็จไปประทับที่พระบรมมหาราชวัง และมิมีผู้ใดดำรงตำแหน่งผู้สำเร็จราชการวังหน้าอีก
เมื่อพระบาทสมเด็จพระปิ่นเกล้าเจ้าอยู่หัวเสด็จมาประทับยังพระบวรราชวัง พระองค์ทรงสร้างพระราชมณเฑียรแห่งใหม่ขึ้น โดยมีลักษณะเป็นเก๋งจีน เมื่อพระองค์เสด็จเข้าไปประทับ ณ พระราชมณเฑียรแห่งใหม่นั้น พระองค์เกิดพระอาการประชวรติดต่อเป็นเวลานาน เมื่อซินแสเข้ามาดูจึงกราบทูลว่า เนื่องจากพระที่นั่งเก๋งจีนองค์นี้ สร้างในที่ฮวงจุ้ยที่เป็นอัปมงคล ดังนั้น พระองค์จึงโปรดให้รื้อพระที่นั่งเก๋งจีนลง ไปปลูกไว้ที่นอกวัง
หลังจากนั้น พระบาทสมเด็จพระปิ่นเกล้าเจ้าอยู่หัวโปรดฯ ให้สร้างพระที่นั่งองค์ใหม่บริเวณที่สร้างพระที่นั่งเก๋งจีนองค์เดิม แต่ได้เลื่อนตำแหน่งที่ตั้งไปทางทิศตะวันออก ลักษณะเป็นตึกฝรั่ง เรียกพระที่นั่งองค์นี้ว่า "พระที่นั่งวงจันทร์" ตามพระนามของ พระเจ้าราชวรวงศ์เธอ พระองค์เจ้าวงจันทร์
ภายหลังพระบาทสมเด็จพระปิ่นเกล้าเจ้าอยู่หัวสวรรคต พระบาทสมเด็จพระจอมเกล้าเจ้าอยู่หัว ได้ทรงพระราชทานนามพระที่นั่งใหม่ว่า "พระที่นั่งอิศเรศราชานุสรณ์"
อภิชาติ สุภาแพ่ง
อภิชาติ สุภาแพ่ง อดีตสมาชิกสภาผู้แทนราษฎรจังหวัดเพชรบุรี สังกัดพรรคประชาธิปัตย์ เป็นอดีตประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23
อภิชาติ สุภาแพ่ง หรือ ดร.อภิชาติ สุภาแพ่ง เกิดเมื่อวันที่ 3 พฤศจิกายน พ.ศ. 2498 สำเร็จการศึกษาระดับปริญญาตรี และปริญญาโท สาขารัฐประศาสนศาสตร์ สาขานโยบายสาธารณะ จากมหาวิทยาลัยราชภัฏเพชรบุรี จังหวัดเพชรบุรี และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต
อภิชาติ สุภาแพ่ง เคยรับราชการครู และเคยดำรงตำแหน่งผู้อำนวยการโรงเรียนวัดสมุทรธาราม จากนั้นเริ่มเข้าสู่งานการเมือง ตั้งแต่ปี พ.ศ. 2530 เป็นสมาชิกสภาเทศบาลเมืองเพชรบุรี 1 สมัย เป็นสมาชิกสภาจังหวัดเพชรบุรี 3 สมัย ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยการชักชวนของนายอลงกรณ์ พลบุตร และในการเลือกตั้งครั้งนั้น เขาได้รับเลือกตั้งเป็นสมัยแรก ด้วยการเอาชนะอดีตสมาชิกสภาผู้แทนราษฎรในพื้นที่หลายสมัย นายปิยะ อังกินันทน์ และได้รับเลือกตั้งต่อเนื่องในปี พ.ศ. 2548 พ.ศ. 2550 และ พ.ศ. 2554
อภิชาติ สุภาแพ่ง เคยได้รับแต่งตั้งเป็นประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23
ยุทธพงษ์ แสงศรี
นายยุทธพงษ์ แสงศรี เป็นอดีตสมาชิกสภาผู้แทนราษฎรจังหวัดหนองคาย และอดีตสมาชิกสภาผู้แทนราษฎรจังหวัดบึงกาฬ สังกัดพรรคพลังประชาชน
ยุทธพงษ์ แสงศรี เกิดเมื่อวันที่ 7 เมษายน พ.ศ. 2500 ที่อำเภอโซ่พิสัย จังหวัดบึงกาฬ (ขณะนั้นยังเป็นส่วนหนึ่งของจังหวัดหนองคาย) สำเร็จการศึกษาระดับปริญญาตรี จากสาขาวิชานิติศาสตร์ มหาวิทยาลัยสุโขทัยธรรมาธิราช (มสธ.)
ยุทธพงษ์ แสงศรี ได้รับเลือกตั้งเป็นสมาชิกสภาผู้แทนราษฎรจังหวัดหนองคาย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาในปี พ.ศ. 2554 มีการแยกส่วนหนึ่งของจังหวัดหนองคาย ออกมาจัดตั้งเป็นจังหวัดบึงกาฬ ส่งผลให้เขาเป็นสมาชิกสภาผู้แทนราษฎรของจังหวัดบึงกาฬ ตามบทเฉพาะกาลของพระราชบัญญัติดังกล่าว
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาถูกจัดให้ลงสมัครรับเลือกตั้งในระบบบัญชีรายชื่อ ลำดับที่ 98 สังกัดพรรคเพื่อไทย แต่เขาได้ลาออกจากการเป็นสมาชิกพรรคฯ ในเดือนพฤษภาคมของปีเดียวกัน และลงสมัครรับเลือกตั้งเป็นนายกองค์การบริหารส่วนจังหวัดบึงกาฬ แข่งกับนายนิพนธ์ คนขยัน (เพื่อไทย) นายเทวฤทธิ์ นิกรเทศ อดีต ส.ส.สัดส่วน แต่เขาได้รับคะแนนเป็นลำดับที่ 3
แซ็ง-ทรอเป
แซ็ง-ทรอเป () เป็นเมืองทางตะวันออกของมาร์แซย์ราว 104 กม. ในจังหวัดวาร์ แคว้นพรอว็องซาลป์โกตดาซูร์ ทางตะวันออกเฉียงใต้ของประเทศฝรั่งเศส เมืองตั้งอยู่บริเวณเฟรนช์ริเวียรา เคยเป็นเมืองป้อมปราการทางทหารและอาจถือได้ว่าเป็นหมู่บ้านชาวประมง จนกระทั่งเริ่มศตวรรษที่ 20 หลังสงครามโลกเป็นเมืองพักตากอากาศทางทะเล
ปรอสเตียยอฟ
ปรอสเตียยอฟ () หรือ พร็อสส์นิทซ์ () เป็นเมืองในเขตออลอโมตซ์ของประเทศเช็กเกีย ตั้งอยู่ทางตอนกลางค่อนไปทางตะวันออกของประเทศ ปัจจุบันเป็นเมืองมีชื่อเสียงด้านอุตสาหกรรมแฟชั่น และมีกองทัพพิเศษทางทหารตั้งอยู่ ศูนย์กลางของเมืองได้รับประกาศว่าเป็นเขตอนุรักษ์ของเมือง
หมู่เกาะตาเลาด์
หมู่เกาะตาเลาด์ (Talaud Islands) เป็นหมู่เกาะที่ตั้งอยู่ทางตอนเหนือของเกาะซูลาเวซี ประเทศอินโดนีเซีย แต่เป็นหมู่เกาะที่อยู่ทางเหนือสุดทางทิศตะวันออกของประเทศอินโดนีเซีย หมู่เกาะมีประชากร 83,441 คน จากการสำรวจในปี ค.ศ. 2010
ประชากรส่วนใหญ่มีอาชีพเกี่ยวกับกสิกรรม เช่น มะพร้าว วานิลลา ต้นจันทน์เทศ กานพลู หมู่เกาะมีดินอุดมสมบูรณ์จากดินภูเขาไฟในหลาย ๆ เกาะ
สัญญาอนุญาตเสรี
สัญญาอนุญาตเสรี () หมายถึง สัญญาอนุญาตที่เจ้าของกำหนดเงื่อนไขให้ผู้อื่นใช้งานได้โดยมีเสรี มักมีผลทั่วโลก ไม่มีค่าลิขสิทธิ์ ไม่ผูกขาด (non-exclusive) และมีผลตลอดไป
รัฐแบร์น
แบร์น (; ) เป็นรัฐที่ใหญ่เป็นอันดับ 2 ของประเทศสวิตเซอร์แลนด์ ทั้งทางด้านพื้นที่และประชากร ตั้งอยู่ทางตะวันตก-กลางของประเทศ อยู่ติดกับรัฐฌูว์ราและรัฐโซโลทวร์นทางทิศเหนือ ติดกับรัฐเนอชาแตล รัฐฟรีบูร์ และรัฐโว ทางทิศตะวันตก ติดกับรัฐวาเลทางทิศใต้ ติดกับรัฐอูรี รัฐนิดวัลเดิน รัฐออบวัลเดิน รัฐลูเซิร์น และรัฐอาร์เกา ทางทิศตะวันออก
รัฐแบร์นมีประชากรพูด 2 ภาษา และมีประชากร 992,617 คน (ข้อมูลเมื่อ 31 ธันวาคม ค.ศ. 2012) เมืองหลวงของรัฐ คือ กรุงแบร์น ที่เป็นเมืองหลวงของประเทศเช่นกัน
อะไมโลเพกทิน
อะไมโลเพกทิน (amylopectin) คือ พอลิแซ็กคาไรด์ (polysaccharide) ประเภทฮอโมพอลิแซ็กคาไรด์ (homopolysaccharide) ซึ่งเป็นส่วน
ประกอบของเม็ดสตาร์ซ (starchgranule) เป็นพอลิเมอร์ของน้ำตาลกลูโคส (glucose) ที่จัดเรียงตัวเป็นสายตรงและสายแขนง โดยพันธะไกลโคไซด์ 
(glycosidic bond) สองแบบ คือส่วนที่เป็นพันธะสายตรง เป็นพันธะ ชนิดแอลฟา-1-4 เหมือนกับอะไมโลส (amylose) และส่วนที่เป็นสายแขนงจะเชื่อมต่อด้วย
พันธะแอลฟา-1- 6
หมึกแคระ
หมึกแคระ () เป็นเซฟาโลพอดจำพวกหมึกหูช้างกลุ่มหนึ่ง ในวงศ์ Idiosepiidae และสกุล "Idiosepius"
นับเป็นหมึกที่มีขนาดเล็กที่สุดในโลก เมื่อโตเต็มที่เพศเมียมีความยาวลำตัว 1-3 เซนติเมตร ส่วนเพศผู้ 0.5-1.5 เซนติเมตรเท่านั้น พบในบริเวณชายฝั่ง, ป่าชายเลน, แหล่งสาหร่ายทะเล และแหล่งหญ้าทะเล พฤติกรรมมีลักษณะเฉพาะตัวอย่างยิ่งที่ไม่พบในปลาหมึกชนิดอื่น กล่าวคือ สามารถเกาะติดอยู่อยู่กับวัสดุต่าง ๆ โดยใช้อวัยวะพิเศษ บนส่วนหลังของลำตัว กินอาหารพวกครัสเตเชียนขนาดเล็ก วงจรชีวิตประมาณ 3 เดือน ปัจจุบันสามารถเลี้ยงเพาะพันธุ์ได้แล้วในห้องทดลองทางวิทยาศาสตร์ วางไข่ประมาณ 100 ฟองต่อตัว ไข่ใช้เวลาฟักประมาณ 2 สัปดาห์ ลูกหมึกแรกเกิด มีการดำรงชีวิตแบบกลางน้ำ พบกระจายพันธุ์ในมหาสมุทรแปซิฟิกและมหาสมุทรอินเดีย
ปัจจุบัน มีการจำแนกออกเป็นชนิดต่าง ๆ ได้ 8 ชนิด คือ
อาดราร์ (แอลจีเรีย)
อาดราร์ (, เบอร์เบอร์: ) เป็นเมืองหลวงของจังหวัดอาดราร์ อาดราร์เป็นจังหวัดที่ใหญ่ที่สุดเป็นอันดับสองในประเทศแอลจีเรีย ประชาคมมีพื้นฐานมาจากโอเอซิสในภูมิภาค Tuat ของทะเลทรายซาฮารา ตามที่การสำรวจสำมะโนประชากร 2008 มีประชากร 64,781 เพิ่มขึ้นจาก 43,903 ในปี 1998 มีอัตราการเติบโตประจำปีของ 4.0%
อาดราร์ส่วนใหญ่เป็นเมืองการเกษตรที่โดดเด่นด้วยระบบชลประทานแบบดั้งเดิมของ Foggara
การปล่อยตัวโดยมีการคุมประพฤติ
การปล่อยตัวโดยมีการคุมประพฤติ () คือ การปล่อยตัวนักโทษชั่วคราว ซึ่งยอมรับเงื่อนไขบางอย่างก่อนครบกำหนดโทษสูงสุด
การปล่อยตัวดังกล่าวแตกต่างจากนิรโทษกรรมหรือการลดโทษตรงที่ผู้ได้รับการปล่อยตัวโดยมีการคุมประพฤตินี้ยังถือว่ากำลังรับโทษอยู่ และอาจกลับสู่เรือนจำได้หากละเมิดเงื่อนไขของการปล่อยตัว ตัวอย่างการปล่อยตัวโดยมีการคุมประพฤติ เช่น การปล่อยตัวทางการแพทย์หรือการปล่อยตัวด้วยเวทนา ซึ่งเป็นการปล่อยตัวนักโทษด้วยเหตุผลทางการแพทย์หรือมนุษยธรรม เงื่อนไขของการปล่อยตัวมักเป็นการเคารพกฎหมาย การงดเว้นจากยาเสพติดและแอลกอฮอล์ การหลีกเลี่ยงที่จะติดต่อกับเหยื่อของผู้รับการปล่อยตัว การหางาน และการติดต่อกับพนักงานคุมประพฤติตามกำหนด
บรุก ลี
บรุก ลี () หรือชื่อเกิด บรุก แอนทัวเนตต์ มาเฮอาลานี ลี () เป็นผู้ได้รับตำแหน่งนางงามฮาวาย, นางงามสหรัฐอเมริกา และนางงามจักรวาลปี 1997 บรุกคือหญิงชาวอเมริกันคนที่ 7 ได้ตำแหน่งนี้ และเป็นนางงามจักรวาลที่ได้ครอบครองตำแหน่งตอนอายุมากที่สุดคือ 26 ปีด้วย
บรุก ลี เกิดเมื่อวันที่ 8 มกราคม ค.ศ. 1971 ที่เมืองเพิร์ลซิตี รัฐฮาวาย ประเทศสหรัฐอเมริกา มีชื่อภาษาเกาหลีว่า อี ชีแน () บรรพบุรุษของเธออพยพมาจากประเทศเกาหลีใต้ตั้งแต่ช่วงปี ค.ศ. 1950 และมีเชื้อสายฮาวาย, เกาหลี, จีน, ดัตช์, โปรตุเกส, อังกฤษ และฝรั่งเศส
บรุกเป็นตัวแทนประเทศของเธอในฐานะ Miss USA 1997 ในการประกวดนางงามจักรวาลปีเดียวกัน ซึ่งจัดขึ้นที่เมืองไมแอมี รัฐฟลอริดา เมื่อวันที่ 16 พฤษภาคม ค.ศ. 1997 และเอาชนะคู่แข่งจาก 74 ประเทศได้จนสำเร็จ เธอสละตำแหน่งในนางงามจักรวาลคนไปคือ "เวนดี ฟิตซ์วิลเลียม" จากประเทศตรินิแดดและโตเบโก ในการประกวดนางงามจักรวาล 1998 ที่จัดขึ้นที่เมืองโฮโนลูลู รัฐฮาวาย บ้านเกิดของเธอ
หมอลำซัมเมอร์
หมอลำซัมเมอร์ เป็นละครโทรทัศน์ แนวดราม่า คอเมดี ทาง สถานีโทรทัศน์สีกองทัพบกช่อง 7 ออกอากาศวันพุธ - พฤหัสบดี เริ่มตอนแรกวันที่ 2 เมษายน พ.ศ. 2546-22 พฤษภาคม พ.ศ. 2546 ออกอากาศจำนวน 15 ตอน โดยทัศนีย์ คล้ายกัน เป็นเจ้าของนามปากกาเรื่องนี้ โดยใช้ชื่อเรียกนามปากกาว่า "กันยามาส"
ก่อนที่จะมาทำเป็นละครโทรทัศน์เป็นวนิยายโดยใช้ชื่อ "หมอลำ" จากนั้นทางช่อง 7 มาทำเป็นละครโดยเติมคำหลังให้เป็น "หมอลำซัมเมอร์" บทประพันธ์ กันยามาส กำกับการแสดง ณรงค์ ปุนบุตรดา คู่พระนางคือ ณัฐวุฒิ สกิดใจ และ อารยา เอ ฮาร์เก็ต ซึ่งเป็นละครที่แจ้งเกิดคู่พระนางนี้เลยก็ว่าได้ เป็นงานละครแนวสนุกสนานที่แฝงแง่คิดดีๆ ไว้หลายอย่าง ไม่ว่าจะเป็นเรื่องของศิลปะทางอีสานของไทย อย่างหมอลำ ที่ควรค่าแก่การรักษาไว้ หรือการสอนให้รู้ว่าคนเราไม่ควรลืมรากเหง้าของตัวเอง
ละครเรื่องนี้ยังไปถ่ายทำไกลถึง นครนิวยอร์ก และจังหวัดอุบลราชธานี และยังมีเพลงประกอบละครที่โด่งดังหลายเพลงเช่น เพลงส้มตำอินเตอร์ ขับร้องโดย น้อย โพธิ์งาม ไม่ว่าจะโด่งดังในละครแล้ว ยังเป็นเพลงประจำตัวของคุณน้อย โพธิ์งาม เพื่อร้องเพลงประกอบอาชีพขายส้มตำ
ณ มหานครนิวยอร์ก เดือนพิลาส หรือ แอนนี่ สาวน้อยลูกครึ่งไทยอเมริกัน สนุกสนานไปกับชีวิตนักศึกษาปีสุดท้าย ด้วยบรรยากาศสิ่งแวดล้อมในอเมริกา ทำให้สาวน้อยวัยน่ารักอย่างเธอหลงแสงสีควา­มเป็นอเมริกันชน และลืมไปบ้างว่าตัวเองเป็นลูกครึ่ง ไทยอีสาน-อเมริกัน พ่อ ลุกส์ และแม่ ดาวเรือง ย้ายมาอยู่ที่อเมริกามาหลายสิบปีแล้ว หลังจากลุกส์ในฐานะวิศวกรพบกับดาวเรือง นางพยาบาลแสนสวยแห่งอุบลราชธานี เดือนพิลาสกำลังเรียนด้านสถาปัตยกรรมปีสุด­ท้าย และอยู่ในช่วงฝึกงาน ดาวเรืองกับลุกส์พยายามชวนเธอให้กลับไปเยี­่ยมบ้านอุบลฯ ในช่วงปิดเทอมนี้ แต่แอนนี่พยายามบ่ายเบี่ยงอยู่ตลอดเวลา โดยมีสาเหตุที่แท้จริงคือ อยากจะเลี่ยงไม่ไปเจอความเป็นอีสานของยายด­วง เจ้าของวงหมอลำชื่อดังของอุบลราชธานี
ภาพ อุบลราชธานีในความคิดเสมือนประเทศโลกที่สา­มที่เธอเห็นจากสารคดี­ช่วยเด็กและ ผู้หิวโหยทางทีวี ยังไม่รวมเพลงหมอลำพื้นบ้านที่ครอบครัวแม่­ภูมิใจนักหนา ถึงขึ้นมีวงดนตรีส่วนตัวและยังทำเทปทำซีดี­ส่งมาให้แม่เปิดและพ่­อก็ยังร้อง ตามได้ด้วย สวนทางกับอาการคลั่งฮิพฮอพเบรกบีทอย่างสุด­ฤทธิ์ของเธอ ยิ่งคิด เดือนพิลาศก็ยิ่งนึกเดียดฉันท์บ้านนอกของป­ระเทศไทย เธอถึงกับโวยวายกับพ่อแม่ว่า ลำพังเมืองไทยก็เป็นประเทศที่ด้อยพัฒนาแล้­ว นี่ยังต้องไปอยู่ถึงอุบลราชธานี อีสานบ้านนอกเข้าไปอีก นายลุกส์โมโห ไม่ชอบให้ลูกสาวดูถูกบรรพบุรุษทางแม่ และยังดูถูกเพื่อนร่วมชาติด้วย ยื่นคำขาดให้เดือนพิลาสไปกับตัวเองโดยไม่มีข้อแม้
นิสชินฟูดส์
นิสชินฟูดส์ เป็นบริษัทญี่ปุ่นที่ผลิตบะหมี่กึ่งสำเร็จรูป ตั้งขึ้นในประเทศญี่ปุ่นเมื่อวันที่ 4 กันยายน ค.ศ. 1948 หลังสงครามโลกครั้งที่สองสิ้นสุดลงไม่นาน โดยมีนายโมะโมะฟุกุ อันโด เป็นผู้ก่อตั้ง มีบริษัทมีชื่อแรกก่อตั้งว่า และสิบปีต่อมาจึงผลิตบะหมี่ราเม็งกึ่งสำเร็จรูปขึ้นเป็นครั้งแรก ใช้ชื่อว่า Chikin Ramen (Chicken Ramen) ต่อมาได้เปิดสาขาในสหรัฐอเมริกาเมื่อ ค.ศ. 1970 ภายใต้ชื่อ Nissin Foods โดยขายราเม็งกึ่งสำเร็จรูปในชื่อ "Top Ramen" ทั้งบะหมี่กึ่งสำเร็จรูปและบะหมี่ถ้วยต่างเป็นนวัตกรรมที่คิดค้นโดยโมะโมะฟุกุ อันโด นิสชินมีสำนักงานใหญ่อยู่ที่ Yodogawa-ku ในจังหวัดโอซะกะ โดยได้ย้ายมาอยู่ในที่ตั้งปัจจุบัรจั้งแต่ ค.ศ. 1977 เมื่อสร้างอาคารใหม่สำเร็จ
นิสชินได้ตั้งสำนักงานและโรงงานขึ้นในหลายประเทศ เช่น บราซิล (ตั้งแต่ ค.ศ. 1981), ฮ่องกง (ตั้งแต่ ค.ศ. 1985), อินเดีย (ตั้งแต่ ค.ศ. 1992), เยอรมนี (ตั้งแต่ ค.ศ. 1993), ไทย (ตั้งแต่ ค.ศ. 1994), จีน (ตั้งแต่ ค.ศ. 1995), และ เม็กซิโก (ตั้งแต่ ค.ศ. 2000) ผลิตภัณฑ์ของนิสชินยังมีจำหน่ายใน ฟิลิปปินส์, ไต้หวัน, สิงคโปร์, แคนาดา, สวีเดน, มาเลเซีย และ ออสเตรเลีย
นิสชินฟูดส์ไม่มีส่วนเกี่ยวข้องกับบริษัทที่มีชื่อคล้ายกันเหล่านี้แต่อย่างใด เช่น Nisshin Seifun Group Inc., Nisshin OilliO Group, Ltd., Nisshinbo Holdings Inc. และ Nissin Healthcare Food Service Co., Ltd.
ซน ดง-อุน
ซน ดง-อุน () 6 มิถุนายน พ.ศ. 2534 เป็นนักสร้างความบันเทิงชาวเกาหลีใต้ และเป็นสมาชิกวงไฮไลท์ "บีสท์" ชื่อเก่าก่อนก่อตั้งค่ายใหม่ชื่อวงตอนอยู่ต้นสังกัดเดิม มีพี่ชาย 1 คนชื่อ ซนดงฮา(1987)
เวลวิชเซีย
เวลวิชเซีย () เป็นพืชเพียงชนิดเดียวในสกุลเวลวิชเซีย เป็นพืชที่พบในทะเลทราย ชื่ออื่นๆของต้นไม้นี้ในภาษาต่างๆได้แก่ "kharos"/ "khurub" ใน ภาษานามา "tweeblaarkanniedood" ใน ภาษาแอฟริกานส์ "nyanka" ใน ภาษาดามารา และ "onyanga" ในภาษาเฮเรโร เป็นพืชเพียงชนิดเดียวในวงศ์ Welwitschiaceae และอันดับ Welwitschiales ในดิวิชัน Gnetophyta จัดเป็นพืชที่เป็นฟอสซิลที่มีชีวิต "Welwitschia mirabilis" เป็นพืชท้องถิ่นในทะเลทรายนามิบในแนวที่ใกล้ชายฝั่งทะเล ในประเทศนามิเบียและแองโกลา ลักษณะลำต้นหนา หยั่งลึกลงไปในดิน ลำต้นไม่สูง แต่มีความกว้างเหมือนเป็นจานขนาดใหญ่ ใบแบนยาวสองใบสีเขียวอมน้ำเงิน รูปร่างคล้ายงู รากหยั่งลึกลงในดิน ดูดซับน้ำฝนได้ดี
ปืน ร.ศ. 121
ปืนเล็กยาว ร.ศ. 121 หรือ ปืนเล็กยาว แบบ 45 (ปลย. 45) เป็นปืนเล็กยาวแบบลูกเลื่อนบริหารกลไกด้วยมือ ใช้กระสุนขนาด 8x50 มม. แบบหัวป้าน (8x50 mm. R Siamese Mauser Type 45) เข้าประจำการเมื่อปี พ.ศ. 2445-2446 ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เนื่องจากเดิมกองทัพสยามเคยสั่งซื้อปืนเล็กยาว Steyr-Mannlicher M1888 หรือ ปืนเล็กยาว แบบ 33 (ปลย. 33) จากประเทศออสเตรียมาใช้งานเมื่อปี พ.ศ. 2433 ซึ่งปืนรุ่นดังกล่าวใช้ระบบลูกเลื่อนดึงตรงแบบสองจังหวะและใช้กระสุนขนาด 8x50 mm. R Mannlicher ซึ่งปืนดังกล่าวไม่เป็นที่พึงพอใจในประสิทธิภาพมากนัก จึงได้มีการตั้งคณะกรรมการออกแบบโดยยึดรูปแบบปืนเล็กยาว ขนาด 6.5×55 มม. ของประเทศสวีเดนเป็นหลัก และด้วยการที่ปืนเล็กยาวรุ่นนี้ใช้ระบบลูกเลื่อนแบบเมาเซอร์ (Mauser) จึงมีชื่อเรียกภาษาอังกฤษด้วยว่า "Siamese Mauser M1902/M1903"
"บ้านเมืองเราทุกวันนี้เหมือนตั้งอยู่ในหมู่หัวไม้ ถ้าเราไม่เตรียมพลองไว้สู้กับพวกหัวไม้บ้าง พวกหัวไม้ก็ย่อมจะมีใจกำเริบมารังแกอยู่ร่ำไป ถึงโดยจะสู้ให้ชนะจริงไม่ได้ ก็ให้เป็นแต่พอให้พวกหัวไม้รู้ว่าพลองของเรามีอยู่ ถ้าจะเข้ามารังแกก็คงจะเจ็บบ้าง" พระราชดำรัส รัชกาลที่ 5เมื่อ ร.ศ.121 จากการจัดหาอาวุธปืนที่ทันสมัยให้เหมาะสมกับการพัฒนาการทหารของสยามในขณะนั้น โดยทรงมีพระราชประสงค์ไว้ คือ มิได้เอาอาวุธไปรุกรานใคร แต่เอาไว้ใช้ป้องกันชาติ
การแต่งตั้งคณะกรรมการออกแบบอาวุธปืนรุ่นใหม่ที่จะสั่งซื้อ ประกอบด้วยพันเอกพระเจ้าลูกยาเธอพระองค์เจ้าจิรประวัติวรเดชโทพระยาชลยุทธโยธินทร์ (อังเดร ดู เปลซีส เดอ ริชลิว) พลเอกเจ้าพระยาสุรศักดิ์มนตรี และพันตรีพระยาสีหราชเดโชชัย สมุหราชองครักษ์ในัชกาลที่ 5 ต่อมาในปีพ.ศ. 2466 สมัยรัชกาลที่ 6 ได้มีการสั่งซื้อปืนเล็กยาวแบบ 66 หรือปืนอาริซากะ (Arisaka) ซึ่งเป็นปืน Mauser M1923 แต่ผลิตโดยญี่ปุ่นเข้ามาใหม่ และได้มีการปรับเปลี่ยนกระสุนจากขนาด 8x50 มม.เป็นขนาด 8x52 มม.หรือ 8x52 mm.R Siamese Mauser Type 66 ซึ่งเป็นกระสุนแบบหัวแหลม เพื่อไม่ให้ปืนติดขัดเวลาป้อนกระสุนเข้ารังเพลิง ปืนเล็กยาวที่ซื้อมาก่อนหน้านี้อย่างปลย. 45 และปลส. 47 จึงได้นำมาคว้านรังเพลิงเพื่อใช้กับกระสุนใหม่นี้ด้วย และเรียกชื่อใหม่ว่า ปลย. 45/66 กับปลส. 47/66
ซึ่งไทย( ขณะนั้นเรียกสยาม ) ซื้อพิมพ์เขียวจาก เยอรมัน มาจ้างผลิตที่โรงงานสรรพวุธกองทัพญี่ปุ่น โดยปกปิดการดำเนินการด้วยเหตุผลทางการมืองขณะนั้น
ที่ฝรั่งเศส-อังกฤษ เข้ามาเป็นเป็นเจ้าอาณานิคมดินแดนเพื่อนบ้าน (ฝรั่งเศส ลาว เขมร: อังกฤษ พม่า มลายู) มีความหวาดระแวง 
สยาม และญี่ปุ่นที่เป็นมหาอำนาจใหม่ในทวีปเอเชีย ต่อมาปรับปรุงเป็นปืนเล็กยาวแบบ 66 (ปลย 66: type 66) โดยเปลี่ยนแบบกระสุนเป็น 8x52 มม.(8x52 mm.R Siamese mauser type 66 ) ชนิดหัวแหลม 
นอกจากนี้ยังมีรุ่นปืนเล็กสั้นที่เรียกว่า ปลส 47.(ปืนเล็กสั้น 47:type 47) คุณลักษณะเหมือน ปืนเล็กยาวแบบ 45 แต่สั้นกว่า
ซึ่งต่อมาได้รับการพัฒนาพร้อมปืนเล็กยาวแบบ 66 เป็น ปืนเล็กสั้น 45/66.(ปลส 45/66:type 45/66) และ ปืนเล็กสั้น 47/66.(ปลส 47/66:type 47/66)
อีกนามหนึ่งของ ปลย. 45และ ปลส. 47 คือ ปืน ร.ศ 121 และ ปืน ร.ศ 123 ตามลำดับ ซึ่งใช้ในยุครัชกาลที่ 5 และเปลี่ยนชื่อเป็น ปลย. 45 และ ปลส. 47 ในยุครัชกาลที่ 6 แต่บุคคลทั่วไปนิยมเรียก” ปืน ร.ศ (รัตนโกสินธ์ ศก)”
เต้าซิ่น
เต้าซิ่น หรือ พระภิกษุตูชุน เป็นพระสังฆปรินายกนิกายเซน รูปที่ 4 เกิด ณ ตำบลกวงจี่ เมืองคีจิว แซ่ซีเบ้ บวชเป็นสามเณรเมื่ออายุ 14 ปี มรณภาพเมื่ออายุ 72 ปี พร้อมกับมอบเครื่องหมายแห่งธรรมทายาทนิกายเซนให้แก่พระภิกษุฮวางยาน (ฮ่งยิ้มไต้ซือ)
เต้าซิ่นครั้งเป็นสามเณรได้เดินทางไปกราบพระเจ็งฉั่งไต้ซือพระสังฆปรินายกนิกายเซน รูปที่ 3 เพื่อขอเรียนธรรมเพื่อความหลุดพ้น ถวายตัวเป็นลูกศิษย์เพื่อศึกษาธรรมะ ศึกษาพระธรรมอยู่ 9 ปีและได้รับการบวชเป็นพระภิกษุในเวลาต่อมา พระเต้าซิ่นประกาศสัจจะธรรมอยู่ที่ภูเขาพัวเถ้าซัว กิตติคุณแห่งพระเต้าซิ่นยังขจรไปถึงเมืองหลวงของอาณาจักรเป็นปรากฏถึงกับพระเจ้าถังไถ้จงเสด็จมานมัสการและประทานสมณศักดิ์ให้ ว่าเป็น ไต้โจ้วเซี้ยงซือ แห่งแผ่นดิน
วรรณวลัย โปษยานนท์
วรรณวลัย สุรีย์เดชะกุล หรือ วรรณวลัย โปษยานนท์ (ชื่อเล่น: น้ำฝน) เกิดในจังหวัดนนทบุรีเมื่อวันที่ 12 กรกฎาคม พ.ศ. 2519 เป็นนักแสดงและนางแบบ ชาวไทย เข้าสู่วงการเมื่อปี พ.ศ. 2541 โดยการแสดงละคร "ร่วมงานรัก" ทางสถานีวิทยุโทรทัศน์ไทยทีวีสีช่อง 3 ต่อด้วยแสดงภาพยนตร์เรื่อง "ล่าระเบิดเมือง" ปี 2542 หลังจากนั้นก็มีผลงานในวงการบันเทิงมากมายไม่ว่าจะเป็น พรีเซนเตอร์, พิธีกร, งานภาพยนตร์ และละครเวที เป็นต้น
น้ำฝนเป็นหลานของ อู๋ ธนากร โปษยานนท์ เป็น ดารา นักแสดง นายแบ เช่นกัน
ด้านชีวิตส่วนตัวสมรสกับ นายอนุสรณ์ สุรีย์เดชะกุล (ชื่อเล่น: อุ๊) นักบินของการบินไทย ได้เข้าสู่ประตูวิวาห์เมื่อวันที่ 21 กันยายน พ.ศ. 2546 ที่โรงแรมพลาซ่าแอทธินี หลังจากดูใจกันมานานกว่า 6 ปี คู่นี้ฮันนีมูนหวานที่เกาะมัลดีฟส์ มีบุตรชายด้วยกัน 2 คน
เมืองของประเทศลาว
ในประเทศลาว เมือง () เป็นเขตการปกครองระดับที่ 2 รองจากแขวง ซึ่งตรงกับอำเภอของประเทศไทย เมืองแต่ละเมืองแบ่งออกเป็นบ้าน () ซึ่งตรงกับหมู่บ้านในประเทศไทย
กิตติ์ลภัส กรสุทธิ์ไรวรรณ
กิตติ์ลภัส กรสุทธิ์ไรวรรณ หรือชื่อเล่น ฐา (14 ตุลาคม 2530) เป็นแสดงชาวไทย เคยเป็นพรีเซ็นเตอร์สินค้ามาแล้วมากมาย ไม่ว่าจะเป็นพรีเซ็นเตอร์โฆษณาภาพนิ่ง, โฆษณาโทรทัศน์
สนามกีฬากลางเทศบาลนครอุดรธานี
สนามกีฬาเทศบาลนครอุดรธานี หรือเรียกอีกอย่างว่า ""เวสสุวัณ สเตเดียม"" เป็นสนามกีฬากลางแจ้งแห่งแรกของจังหวัดอุดรธานี ก่อสร้างบริเวณพื้นที่โรงงานยาสูบเดิม เดิมสนามกีฬาแห่งนี้ชื่อว่าศูนย์กีฬาประชาชนเทศบาลนครอุดรธานี ภายในประกอบด้วย สนามฟุตบอล สนามบาสเกตบอล สระว่ายน้ำ สนามวอลเลย์บอล อัฒจรรย์สามารถจุคนได้ประมาณ12000คนขึ้นไปโดยเป็นสนามที่ฟีฟ่าให้การรับรองอยู่ในระดับ2ดาว ซึ่งสามารถจัดการแข่งขันได้
สนามกีฬาเทศบาลนครอุดรธานี ตั้งอยู่บริเวณถนนนิตโย (บริเวณโรงเบียร์เดิม) สร้างขึ้นด้วยเงินงบประมาณตามโครงการของรัฐบาล นายอภิสิทธิ์ เวชชาชีวะ ซึ่งได้อนุมัติเงินงบประมาณไว้ทั้งหมด 800 านบาทก่อนที่จะมีการยุบสภาในปีพ.ศ. 2554 โดยนาย อิทธิพล ตรีวัฒนสุวรรณ นายกเทศมนตรีเทศบาลนครอุดรธานี เป็นผู้ดำเนินการก่อสร้าง ได้นำการก่อสร้างตั้งแต่ พ.ศ. 2553แล้วเสร็จในปีพ.ศ. 2554
การก่อสร้างเฟสแรกได้ดำเนินการแล้วเสร็จสิ้นแล้ว ส่วนการดำเนินงานในเฟสสองยังไม่มีการก่อสร้างเพราะว่าทางเทศบาลรอเงินงบประมาณจากส่วนกลาง
โดยสนามกีฬามีอาคารต่างๆดังนี้
สนามแห่งนี้ใช้เป็นสถานที่จัดการแข่งขันฟุตบอลนักเรียน(หมากแข้งคัพครั้งที่1และครั้งที่2)และเคยเป็นสถานที่จัดคอนเสริต์MTVแต่งานก็ต้องยุติลงเพราะว่าเวทีพังถล่มลงมาทำให้มีผู้เสียชีวิต1ราย และเป็นสนามอุ่นเครื่องของสโมสรอุดรธานีเอฟซีอีกด้วย
ในขณะนี้ทางเทศบาลนครอุดรธานี ได้อนุมัติงบประมาณส่วนของเทศบาลเริ่มทำการก่อสร้างสนามเทนนิส และสนามฟุตซอลเพิ่มเติม
เอ็มโฟเอ็ม
เอ็มโฟเอ็ม () เป็นวงบอยแบนด์น้องใหม่ชายล้วนต่างสัญชาติในเกาหลีใต้
โคเซ เบเซร์รา
โคเซ เบเซร์รา () เป็นอดีตแชมป์โลกชาวเม็กซิโก เกิดที่กวาดาลาฮาราเมื่อ 15 เมษายน พ.ศ. 2479 สถิติการชก 75 ครั้ง ชนะ 68 (น็อค 42) เสมอ 3 แพ้ 4
เบเซอร์ราขึ้นชกมวยสากลครั้งแรกเมื่อ 30 สิงหาคม พ.ศ. 2496 ชนะน็อค เรย์ โกเมซ ยก 4 ที่เม็กซิโก ชกชนะรวดมาตลอด มาชกแพ้ครั้งแรกเมื่อ 18 กุมภาพันธ์ พ.ศ. 2499 แพ้คะแนน กัชโชโร มาร์ติเนซ ที่ เม็กซิโก เบเซอร์รามีโอกาสได้ชิงแชมป์โลกรุ่นแบนตัมเวตครั้งแรกเมื่อ 8 กรกฎาคม พ.ศ. 2502 ปรากฏว่าเป็นฝ่ายชนะน็อกอัลฟองเซ อลิมี ยก 8 ที่แคลิฟอร์เนียได้แชมป์มาครอง ลังจากได้เป็นแชมป์ เขาขึ้นชกนอกรอบในอีกสามเดือนถัดมา ชนะน็อค วัลท์ อินแกรม ยก 9 ซึ่งหลังจากการชกครั้งนี้ อินแกรมได้รับความกระทบกระเทือนมากจนเสียชีวิตไปในที่สุด หลังจากนั้นชกป้องกันแชมป์ไว้ได้ 2 ครั้ง ก่อนจะชกนอกรอบเมื่อ 30 สิงหาคม พ.ศ. 2503 แพ้น็อก อีลอย ซานเชส ยก 8 ทำให้เบเซอร์ราถึงกับประกาศสละแชมป์โลกและแขวนนวมไป เบเซอร์รากลับมาชกอีกครั้งเมื่อ 13 ตุลาคม พ.ศ. 2505 โดยเป็นการชกเป็นการกุศลเพื่อหาเงินช้วยเหลือรูดี้ โกโรนาโด ที่ได้รับบาดเจ็บจากการชกมวย ซึ่งเบเซอร์ราเป็นฝ่ายชนะคะแนน อัลเบร์โต มาร์ติเนซไปอย่างสูสี หลังจากนั้น เบเซอร์ราได้มอบเงินรายได้ของเขาจากการชกครั้งนี้ให้ครอบครัวของโกโรนาโดแล้วจึงแขวนนวมไปอย่างถาวร
หมดสติชั่วคราว
หมดสติชั่วคราว (, "ซิงคะพี") คือการที่ผู้ป่วยมีทั้งอาการหมดสติและเสียการทรงตัว (postural tone) พร้อมกัน มีลักษณะเฉพาะคือ เป็นเร็ว เป็นไม่นาน และหายได้เอง ส่วนใหญ่เกิดจากการที่มีเลือดไปเลี้ยงสมองน้อยลงจากสาเหตุต่างๆ ที่พบบ่อยคือภาวะความดันเลือดต่ำ
เส้นเวลาของอนาคตไกล
สำหรับแผนภาพเส้นเวลาสเกลลอการิทึมของเหตุการณ์เหล่านี้ ดูที่:
ปลาซิวข้าวสารชวา
ปลาซิวข้าวสารชวา (; ) ปลาน้ำจืดขนาดเล็กชนิดหนึ่ง ในวงศ์ปลาซิวข้าวสาร (Adrianichthyidae)
มีลำตัวค่อนข้างหนาและยาว มีแถบสีดำข้างลำัตัว ปลายสุดของเส้นที่คอดหางจะขยายออกเป็นรูปวงรีหรือจุดค่อนข้างกลม ครีบทั้งหมดใสโปร่งแสง บริเวณหลังมีสีน้ำตาลอ่อนคล้ำ ด้านท้องสีขาว ขนาดโตเต็มที่ประมาณ 13 เซนติเมตร
เป็นปลาที่หากินและอาศัยอยู่บริเวณพื้นท้องน้ำ ในแหล่งน้ำขนาดใหญ่ที่มีคุณภาพน้ำดีมีออกซิเจนละลายในน้ำปริมาณสูงและมีอุณหภูมิเย็น แพร่กระจายพันธุ์ตั้งแต่ภาคใต้ของไทย, มาเลเซีย, สิงคโปร์ และอินโดนีเซีย
นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุืได้ในที่เลี้ยงได้แล้ว
ภาษาเป็นภาษาถิ่นได้เมื่อมีกองทัพ
ภาษาเป็นภาษาถิ่นได้เมื่อมีกองทัพ () เป็นสำนวนหนึ่ง ที่กล่าวถึงการตัดสินโดยอำเภอใจว่าอะไรคือภาษาและอะไรคือภาษาถิ่น สำนวนนี้กล่าวว่า สถานภาพทางการเมืองและสังคมมักมีอิทธิพลต่อมุมมองของผู้คนว่า ภาษาที่ใช้ในสังคมนั้นควรจัดเป็นภาษาถิ่นหรือไม่ นักวิชาการทางด้านภาษายิดดิชและนักภาษาศาสตร์เชิงสังคม แมกซ์ ไวน์ไรค์ (Max Weinreich) เป็นผู้ที่ทำให้สำนวนนี้เป็นที่รู้จักในโลกภาษาศาสตร์ ซึ่งเป็นสำนวนที่แนะนำโดยลูกศิษย์ของแมกซ์ ไวน์ไรค์
ในสำนวน "ภาษาเป็นภาษาถิ่นได้เมื่อมีกองทัพ" นั้น คำว่า "กองทัพ" เปรียบเทียบกับผู้ที่มีอำนาจปกครองประเทศหนึ่งอยู่ (ผู้ใดมีกองทัพผู้นั้นมีอำนาจ) ฉะนั้นผู้ที่มีกองทัพก็เป็นผู้ที่สามารถกำหนดได้ว่าอะไรคือภาษาอะไรคือภาษาถิ่น อาทิ ในประเทศไทย รัฐบาลไทยกำหนดว่า ภาษาประจำชาติคือ ภาษาไทยมาตรฐาน แต่ภาษาอื่น ๆ ที่พูดในประเทศถือเป็นภาษาถิ่น เป็นต้น ในขณะเดียวกันบ้างก็ถือว่าภาษาไทยถิ่นอีสานเป็นภาษาถิ่นหนึ่งของภาษาไทย (a dialect of Thai) แต่บ้างก็ถือว่าเป็นภาษาถิ่นหนึ่งของภาษาลาว (a dialect of Lao)
ในสแกนดิเนเวีย ผู้พูดภาษานอร์เวย์ ผู้พูดภาษาเดนมาร์ก และ ผู้พูดภาษาสวีเดน สามารถสื่อภาษาของตัวเองกับผู้พูดที่มาจากนอร์เวย์ เดนมาร์ก และ สวีเดน กันได้เป็นอย่างดี อย่างไรก็ตาม แต่ละรัฐก็ไม่ถือว่าภาษาของตนเองเป็นภาษาถิ่นของภาษาเดียวกัน รัฐบาลในสามประเทศนี้ไม่กำหนดว่าภาษาตนเองเป็น ภาษาสแกนดิเนเวียถิ่นนอร์เวย์ ภาษาสแกนดิเนเวียถิ่นเดนมาร์ก และภาษาสแกนดิเนเวียถิ่นสวีเดน เป็นต้น
ในประเทศอินเดีย และ ประเทศปากีสถาน ผู้พูดภาษาฮินดี กับ ผู้พูดภาษาอูรดู สามารถใช้ภาษาแม่ของตนเองสื่อสารและเข้าใจกันได้เป็นอย่างดี แต่รัฐบาลของสองประเทศไม่ถือว่าทั้งสองภาษานั้นเป็นภาษาเดียวกัน หรือว่าเป็นภาษาเดียวกันที่ใช้ในต่างท้องถิ่น แต่กลับถือว่าสองภาษานี้เป็นภาษาที่แยกกัน โดยภาษาฮินดีเป็นภาษาที่พูดโดยชาวฮินดู และ ภาษาอูรดูโดยชาวมุสลิม
ในประเทศจีน ภาษาจีนกลาง ภาษาจีนแต้จิ๋ว ภาษาจีนกวางตุ้ง ภาษาจีนเซี่ยงไฮ้ ฯลฯ เป็นภาษาที่ผู้พูดมิสามารถฟังเข้าใจกันได้เลย แต่รัฐบาลจีนถือว่าภาษาเหล่านี้เป็นภาษาเดียวกันเพียงแต่ใช้ในต่างท้องถิ่น
สุชีน เอ่งฉ้วน
นายสุชีน เอ่งฉ้วน สมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์
สุชีน เอ่งฉ้วน เกิดเมื่อวันที่ 25 พฤษภาคม พ.ศ. 2521 เป็นบุตรของนายอาคม เอ่งฉ้วน สำเร็จการศึกษาชั้นมัธยมศึกษาจากโรงเรียนสวนกุหลาบวิทยาลัย ระดับปริญญาตรีทางด้านบริหารธุรกิจ จากมหาวิทยาลัยหอการค้าไทย กรุงเทพมหานคร และปริญญาโท สาขาการจัดการ จากมหาวิทยาลัยราชภัฏสุราษฎร์ธานี
สุชีน เอ่งฉ้วน ประกอบธุรกิจเคเบิลทีวีในจังหวัดกระบี่ และเป็นประธานสาขาพรรคประชาธิปัตย์ จังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎรจังหวัดกระบี่ เขต 2
โรคสติลล์ที่เริ่มเป็นในผู้ใหญ่
โรคสติลล์ที่เริ่มเป็นในผู้ใหญ่ () หรือ โรคสติลล์ในผู้ใหญ่ () เป็นโรคของการอักเสบทั่วร่างอย่างหนึ่ง มีอาการตามแบบฉบับ (classic presentation) ได้แก่ มีไข้สูงต่อเนื่องยาวนาน ปวดข้อ และมีผื่นลักษณะเฉพาะสีชมพูคล้ายสีเนื้อปลาแซลมอน (salmon-colored rash) ถือเป็นโรคที่ต้องวินิจฉัยด้วยการแยกโรคอื่นออก การตรวจระดับของเฟอร์ไรติน (โปรตีนชนิดหนึ่งในเลือดซึ่งมีหน้าที่จับกับเหล็ก) อาจพบว่าสูงขึ้นในผู้ป่วยโรคสติลล์ ผู้ป่วยอาจมีอาการแรกเริ่มที่คล้ายคลึงกับโรคอื่นๆ ที่ทำให้เกิดการอักเสบ รวมถึงโรคภูมิต้านตนเองชนิดอื่นๆ ซึ่งต้องวินิจฉัยแยกออกไปให้ได้ก่อน
ผู้ป่วยส่วนใหญ่จะมีพยากรณ์โรคดี แต่หากมีอาการที่เกี่ยวข้องกับปอด หัวใจ หรือไต ผู้ป่วยอาจมีภาวะแทรกซ้อนที่อาจเป็นอันตรายถึงชีวิต จากผลของโรคที่เกิดกับอวัยวะเหล่านี้ได้ การรักษาแรกเริ่มใช้สเตอรอยด์ เช่น เพรดนิโซโลน ยาอื่นๆ อาทิ ยาต้านอินเตอร์ลิวคินวัน (เช่น อานาคินรา) อาจใช้รักษาได้ หากรักษาด้วยสเตอรอยด์ขนาดปกติแล้วไม่ได้ผล
โรคนี้มีความคล้ายคลึงกับโรคข้ออักเสบไม่ทราบสาเหตุในเด็ก (Systomic-onset juvenile idiopathic arthritis) ซึ่งเรียกอีกอย่างว่า โรคสติลล์
ผู้ป่วยส่วนใหญ่มีอาการแรกเริ่มได้แก่ ปวดข้อ ไข้สูง ผื่นสีชมพูอมส้ม ตับโต ม้ามโต ต่อมน้ำเหลืองโต ตรวจเลือดพบเม็ดเลือดขาวมากกว่าปกติ ผลตรวจรูมาตอยด์แฟกเตอร์และแอนตินิวเลียร์แอนติบอดีมักให้ผลลบ และตรวจระดับเฟอร์ไรตินในเลือดมักมีค่าสูง
วัดแก้วพิจิตร
วัดแก้วพิจิตร พระอารามหลวง ตั้งอยู่ทางฝั่งขวาของแม่น้ำบางปะกงเขตเทศบาลเมืองปราจีนบุรีห่างจากตัวเมืองไปทางทิศตะวันออก ประมาณ 2 กิโลเมตร และตั้งอยู่บนถนนแก้วพิจิตร ตำบลหน้าเมือง อำเภอเมือง จังหวัดปราจีนบุรี
วัดเก่าแก่สร้างเมื่อปี พ.ศ. 2422 โดยนางประมูล โภคา (แก้ว ประสังศิต) ภรรยาของขุนประมูลภักดี ต่อมาในปี พ.ศ. 2461 เจ้าพระยาอภัยภูเบศร (ชุ่ม อภัยวงศ์) ได้สร้าง พระอุโบสถ เพิ่มเติม มีลักษณะทาง สถาปัตยกรรมภายนอก และการตกแต่งภายในอาคาร ผสมผสานระหว่างศิลปะไทย จีน ยุโรป และ เขมร อาคาร ที่สำคัญภายในวัด ได้แก่ พระอุโบสถ ที่ฝาผนังด้านนอกมีภาพปูนปั้นตัวละคร ในเรื่องรามเกียรติ์ มีเสาแบบกรีก ด้านนอกหัวเสาเป็นแบบโครินเธียล ฯลฯ
พระพุทธรูปประทับขัดสมาธิเพชร พระหัตถ์ขวาหงายในปางประทานอภัย พระหัตถ์ซ้ายหงายขึ้น มีแค่ตัวอย่างเดียว อันได้แก่หลวงพ่ออภัยวงศ์ พระประธานในพระอุโบสถวัดแก้วพิจิตร อำเภอเมืองฯ จังหวัดปราจีนบุรี พระพุทธรูปองค์นี้ สมเด็จฯ กรมพระยาดำรงราชานุภาพทรงออกแบบ ประทานเจ้าพระยาอภัยภูเบศร์ (ชุ่ม อภัยวงศ์) สร้างขึ้นในปี พ.ศ. ๒๔๖๔ (ค.ศ. 1921) เป็นพระพุทธรูปประทับขัดสมาธิเพชร ยกพระหัตถ์ทั้งสองข้างระดับบั้นพระองค์ พระหัตถ์ขวา หงายออกในปางประทานอภัย พระหัตถ์ซ้ายหงายขึ้นและวางที่พระชานุ ครองจีวรห่มดองเป็นริ้วแบบ เหมือนจริง การที่พระพุทธรูปองค์นี้แสดงปางประทานอภัยก็น่าจะให้สอดคล้องกับสกุลของผู้สร้าง คือ อภัยวงศ์ และเนื่องด้วยว่า สมเด็จฯ กรมพระยาดำรงราชานุภาพเป็นผู้ออกแบบ จึงไม่มีพระพุทธรูปในลักษณะ ดังกล่าวก่อนหน้านี้
วัดนี้ถือเป็นวัดประจำสกุล อภัยวงศ์ โดยคู่กับโรงพยาบาลเจ้าพระยาอภัยภูเบศร โดยวัดนี้เป็นที่บรรจุอังคารของเจ้าพระยาอภัยภูเบศร (ชุ่ม อภัยวงศ์)และอังคารของพระยาอภัยภูเบศร (เลื่อม อภัยวงศ์)อยู่ใต้ฐานของพระอภัยวงศ์ โดยจะเป็นหน้าที่ของคนในสกุลที่จะมาบำเพ็ญกุศลแก่บุพการี โดยพระนางเจ้าสุวัทนา พระวรราชเทวีจะทรงเสด็จบำเพ็ญกุศลพระราชทานแก่พระชนก และ พระอัยกาในบางวาระ และสืบต่อมาถึงสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีที่จะมาบำเพ็ญกุศลพระราชทานแก่ขรัวตาและเจ้าคุณทวด
ในขณะที่พระนางเจ้าสุวัทนา พระวรราชเทวียังทรงดำรงพระชนมชีพ จะทรงเสด็จพระดำเนินมาทรงถวายผ้าพระกฐินส่วนพระองค์ในทุกๆปี และเมื่อทรงประชวรก็ทรงมีพระพินัยกรรมให้อัญเชิญฉัตรที่สุมพระอัฐิมากางกั้นถวายพระอภัยวงศ์ ต่อมาสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีก็ทรงถวายผ้าพระกฐินและทรงพระราชานุญาตให้เชิญพระฉายาลักษณ์ ของ พระนางเจ้าสุวัทนา พระวรราชเทวีจากวังรื่นฤดีมาประดิษฐานไว้ ณ พระอุโบสถ และจะเสด็จบำเพ็ญพระกุศลอุทิศแก่พระบุพการีสายเจ้าพระยาอภัยภูเบศร เป็นประจำทุกปี แม้ขณะประชวรก็ทรงโปรดให้ผู้แทนพระองค์มาแทน
ทางวัดจะจัดการบำเพ็ญกุศลถวายพระนางเจ้าสุวัทนา พระวรราชเทวีในทุกวันที่
ถวายสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีในทุกวันที่
วงศ์กัญชา
วงศ์กัญชา หรือ Cannabaceae เป็นวงศ์ของพืชมีดอกขนาดเล็ก ประกอบด้วย 170 สปีชีส์ จาก 11 สกุล ได้แก่ "Cannabis" (กัญชา), "Humulus" (ฮอบส์) และ "Celtis" (hackberries). "Celtis" เป็นสกุลที่ใหญ่ที่สุด ประกอบด้วย 100 สปีชีส์
ต่อไปนี้เป็นสกุลที่กล่าวถึงใน "Angiosperm Phylogeny Website", :
สกุลกัญชา
สกุลกัญชา หรือCannabis (; "Cán-na-bis") เป็นสกุลของพืชมีดอกที่ประกอบด้วย 3 สปีชีส์ "Cannabis sativa" หรือกัญชง "Cannabis indica" หรือกัญชา และ "Cannabis ruderalis"ที่เป็นวัชพืชในยุโรป พืชเหล่านี้เป็นพืชท้องถิ่นในเอเชียกลาง และเอเชียใต้ พืชในสกุลนี้เป็นพืชให้เส้นใย สมุนไพร และยังถูกรัฐบาลในหลาย ๆ ประเทศมองว่าเป็นยาเสพติด นอกจากนั้นยังสามารถคั้นน้ำมันจากเมล็ดได้ดวย
เลือดเจ้าพระยา
เลือดเจ้าพระยา ละครโทรทัศน์แนวดราม่า-แอ๊คชั่นทางช่อง 7 ออกอากาศในกลางปี พ.ศ. 2556 กำกับโดย ฉลอง ภักดีวิจิตร
ลานเท อยุธยา พื้นที่ที่ห่างไกลความเจริญ ณ ที่แห่งนั้นกฎหมายแทบไม่มีความหมาย การใช้อำนาจเถื่อนเป็นสิ่งที่พบเจอเป็นปกติ ศรีนวล ลูกสาวของกำนันธง กำนันในพื้นที่ เป็นคนสวย เก่งความสามารถ ห้าวหาญไม่แพ้ผู้ชาย ศรีนวลเป็นที่หมายปองของผู้ชายหลายคนในพื้นที่ รวมทั้ง สมิง หนุ่มลูกชาวบ้านธรรมดา ๆ ในงานวันเกิดครบรอบ 20 ปีของศรีนวล บันลือ ลูกชายของเถ้าแก่ชิ้น ผู้ทรงอิทธิพลในพื้นที่มาป่วน และยิงพ่อแม่ของสมิงตาย สมิงประกาศจะล้างแค้นให้กับพ่อแม่ตนเอง แต่เถ้าแก่ชิ้นรู้จักกับเจ้าหน้าที่ในพื้นที่ จึงใส่ร้ายให้สมิงเป็นผู้กระทำผิด สมิงจึงต้องหนีเข้าป่าไปซ่อนตัวอยู่กับชุมโจรของเสือเฮี้ยนที่ผาช่องลม โดยที่เสี่ยชิ้นเองก็มี เสือมเหศักดิ์ จอมโจรผู้โหดเหี้ยมชื่อดังให้ความช่วยเหลืออยู่
เลอสรร นักเรียนนายร้อยตำรวจหนุ่ม บุตรชายของผู้ว่าราชการจังหวัดเจ้าของพื้นที่หลายแปลงที่ลานเท ขณะที่ปิดเทอมได้ลงพื้นที่ลานเทเพื่อหาประสบการณ์ เลอสรร ได้พบกับศรีนวลขณะร้องลำตัด เกิดรักศรีนวลขึ้นมา ขณะที่ศรีนวลเองก็มีใจให้ด้วย สร้างความปวดร้าวให้แก่สมิงมาก แต่สมิงก็เข้าใจทั้งคู่ และขอผูกมิตรกับเลอสรร ต่อมาศรีนวลได้ลักลอบได้เสียกับเลอสรร โดยที่กำนันธงรับรู้เข้า เลอสรร ประกาศว่าจะรับผิดชอบด้วยการขอแต่งงานกับศรีนวล โดยขอเวลา 3 เดือนให้เรียนจบก่อน ขณะที่เดินทางกลับกรุงเทพฯ เลอสรรได้เกิดอุบัติเหตุขึ้น ทำให้สติเลอะเลือนไป และจดจำเรื่องราวทั้งหมดไม่ได้ เมื่อกลับมาถึง แม่ของเลอสรรจึงจัดการให้แต่งงานกับ สร้อยเพชร บุตรสาวของเพื่อนสนิทเธอ ขณะที่ศรีนวลและกำนันธงเดินทางเข้ากรุงเทพฯ เพื่อมาทวงสัญญา เลอเสรรขณะที่ความทรงจำเลอะเลือนจึงจำไม่ได้ว่าเป็นใคร ทั้งคู่ผิดหวังเป็นอย่างมาก และสร้างความเจ็บแค้นให้แก่สมิง ผู้เป็นเพื่อนรักของทั้งคู่
20 ปีผ่านไป เลอสรร ได้กลายเป็นรองผู้กำกับตำรวจกองปราบ เลอสรรมีบุตรชายและหญิงอย่างละคนกับสร้อยเพชร ขณะที่ ศรีนวล ก็คลอดบุตรสาวออกมา ซึ่งเป็นลูกของเลอสรร ซึ่งก็มีความเก่งกาจไม่แพ้ผู้เป็นแม่ เลอสรร กับ ระพี นายตำรวจหนุ่มผู้เป็นผู้ใต้บังคับบัญชา มีความจำเป็นต้องกลับไปที่ลานเทอีกครั้ง และ ณ ที่นั้น ความทรงจำและเรื่องราวทั้งหมดเมื่อ 20 ปีก่อนก็ค่อย ๆ ฟื้นกลับคืนมาเลือดเจ้าพระยาดัดแปลงเนื้อเรื่องมาจาก นวนิยายเรื่อง "สอยดาว สาวเดือน" ของ แพร ชมพู (รัชนี จันทรังษี) ซึ่งเคยทำเป็นภาพยนตร์มาแล้วในปี พ.ศ. 2512 ในชื่อเดียวกัน โดยมี มิตร ชัยบัญชา, เพชรา เชาวราษฎร์, โสภา สถาพร, ชนะ ศรีอุบล, จำรูญ หนวดจิ๋ม แสดงนำ กำกับโดย ฉลอง ภักดีวิจิตร สร้างโดย บูรพาศิลป์ภาพยนตร์ โครงเรื่องเดิม เป็นบทชีวิตเรื่องราวของนางเอกลำตัด ชื่อ ศรีนวล ลูกสาวกำนันบ้านลานเท อยุธยา รักกับคุณหนึ่งลูกชายผู้ว่าฯ ทั้งคู่แอบได้เสียกันจนมีลูกสาว ชื่อ สอยดาว แต่คุณหนึ่งถูกพากลับกรุงเทพฯ เพื่อไปแต่งงานกับคู่หมั้น จนมีลูกสาวชื่อ สาวเดือน และ ลูกชายอีกคนหนึ่ง
และเคยสร้างทำเป็นละครโทรทัศน์มาแล้วครั้งหนึ่งทางช่อง 9 มี ชุมพร เทพพิทักษ์, บุปผา สายชล, ศิริพร วงศ์สวัสดิ์, กำธร สุวรรณปิยะศิริ แสดงนำ
ศัลยา สุขะนิวัตติ์
ศัลยา สุขะนิวัตติ์ เป็นนักเขียนบทละครโทรทัศน์ชาวไทยที่มีชื่อเสียงจากการเขียนบทโทรทัศน์ที่ได้รับความนิยมหลายเรื่อง ซึ่งบางเรื่องเป็นที่จับตามองของสังคมเป็นอย่างมากในช่วงที่ละครออกอากาศ ศัลยาเป็นผู้ที่มีความสนใจในวรรณกรรมและการอ่านตั้งแต่เด็ก สำเร็จการศึกษาจากคณะรัฐศาสตร์ จุฬาลงกรณ์มหาวิทยาลัย เริ่มเขียนบทละครจากการชักชวนของไพรัช สังวริบุตร (ศิลปินแห่งชาติ สาขาศิลปะการแสดง ภาพยนตร์และละคร ปี พ.ศ. 2547) บทประพันธ์ที่ศัลยาได้มาเขียนเป็นบทโทรทัศน์ส่วนมากเป็นบทประพันธ์ที่มีชื่อเสียงซึ่งเธออ้างว่าเป็นเหตุผลที่ทำให้เธอเขียนได้ดี เธอยังมักเขียนละครอิงประวัติศาสตร์อีกด้วย ศัลยามีชื่อเสียงจากการเขียนบทละครเรื่อง คู่กรรม, นางทาส, สายโลหิต, ดอกส้มสีทองที่มีเนื้อหารุนแรงซึ่งสะท้อนปัญหาของสถาบันครอบครัว
ศัลยาอ้างว่าตนมีรูปแบบการเขียนที่เคารพบทประพันธ์และชอบเขียน "ละครพีเรียด ละครชีวิต ละครครอบครัวที่บอกถึงความสัมพันธ์ของคนในครอบครัว บอกให้รู้ถึงระเบียบของสังคม สอนให้รู้ถูกผิด เพราะสื่อละครเป็นสื่อที่มีอิทธิพลต่อผู้ชมมาก"
นอกจากนี้ ศัลยา ยังได้มีโอกาสเป็นนักแสดงรับเชิญในละครอยู่บ้าง เช่น หนุ่มทิพย์ (2530), เหตุเกิดที่ สน. (2533), ริษยา (2534) และ รักของฟ้า (2544)
วารุจ ศิริวัฒน์
นายวารุจ ศิริวัฒน์ เป็นอดีตสมาชิกสภาผู้แทนราษฎรจังหวัดอุตรดิตถ์ 2 สมัย และอดีตสมาชิกสภาผู้แทนราษฎรแบบบัญชีรายชื่อ
วารุจ ศิริวัฒน์ เกิดเมื่อวันที 1 กันยายน พ.ศ. 2505 เป็นบุตรของพลเรือตรีชอบ กับนางสุพัตรา (วิจิตรานนท์) ศิริวัฒน์ สำเร็จการศึกษาระดับปริญญาตรีนิเทศศาสตรบัณฑิต (โฆษณา) จากมหาวิทยาลัยกรุงเทพ และปริญญาโท ศิลปศาสตรหาบัณฑิต (รัฐศาสตร์) จากมหาวิทยาลัยรามคำแหง
วารุจ สมรสกับนางนวลจิรา ศิริวัฒน์
วารุจ ศิริวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุตรดิตถ์ สมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา (เลือกตั้งแทนนายศรัณย์ ศรัณย์เกตุ จากพรรคไทยรักไทยที่ถูกใบแดง) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ย้ายมาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้งในเขตเลือกตั้งที่ 2 จังหวัดอุตรดิตถ์อีกครั้งหนึ่ง สังกัดพรรคพลังประชาชน และได้รับตำแหน่งประธานคณะกรรมาธิการการที่ดิน ทรัพยากรธรรมชาติและสิ่งแวดล้อม ในสภาผู้แทนราษฎรไทย ชุดที่ 23 ซึ่งต่อมาในปี พ.ศ. 2551 ศาลรัฐธรรมนูญวินิจฉัยให้ยุบพรรคฯ นายวารุจ พร้อมกับสมาชิกอีกจำนวนหนึ่งจึงย้ายไปสังกัดพรรคกิจสังคม นำโดยนายสุวิทย์ คุณกิตติ
ในการเลือกตั้ง พ.ศ. 2554 เขาลงรับเลือกตั้งในสังกัดพรรคชาติพัฒนา แต่แพ้ให้กับนายศรัณย์ ศรัณย์เกตุ จากพรรคเพื่อไทย
สามัคคีชัย
สามัคคีชัย () เป็นเมืองแห่งหนึ่งของแขวงอัตตะปือ ตั้งอยู่ทางตอนใต้ของประเทศลาว
สตีฟ จ็อบส์ อัจฉริยะเปลี่ยนโลก
สตีฟ จ็อบส์ อัจฉริยะเปลี่ยนโลก () เป็นภาพยนตร์ชีวประวัติของสตีฟ จอบส์ในปี 2013 กำกับโดยโจชัว ไมเคิล สเติร์น เขียนโดยมาร์ก ฮูลเม โดยแอชตัน คุชเชอร์รับบทเป็นสตีฟ จอบส์
"สตีฟ จ็อบส์ อัจฉริยะเปลี่ยนโลก" เล่าถึงเรื่องราวทรงพลังและน่าทึ่งของผู้ชายคนหนึ่ง ที่ต้องการเปลี่ยนโลก และสุดท้ายก็ทำจนสำเร็จ โดยเล่าถึงช่วงเวลาระหว่างปี 1970 จนถึง 2000 ที่สร้างผลกระทบและหล่อหลอมให้สตีฟ จอบส์ กลายเป็นไอคอนแห่งวงการไอทีอย่างที่ทุกคนรู้จัก จอบส์ต้องพบกับแรงบันดาลใจ การค้นพบตัวตน จุดต่ำสุดของชีวิต ชัยชนะที่ยิ่งใหญ่ และความพยายามอย่างไม่ลดละในการเปลี่ยนโลกที่ทุกคนเคยรู้จัก
พิมพ์ผกา เสียงสมบุญ
พิมพ์ผกา เสียงสมบุญ หรือ ภรผกา เสียงสมบุญ (14 พฤศจิกายน พ.ศ. 2513) ชื่อเล่น หมู เป็นนักแสดงชาวไทย และเป็นรองมิสไทยแลนด์เวิลด์ อันดับ 2 ปี 2531
พิมพ์ผกาเกิดในครอบครัวพ่อเลี้ยงเดี่ยวไม่เคยอยู่ร่วมกับมารดา บิดาเป็นจีนแคะส่วนมารดาเป็นชาวไทย ในวัยเยาว์อาศัยอยู่กับป้าที่จังหวัดสระบุรี
เริ่มเข้าสู่วงการจากการประกวดนางงามจนได้รับตำแหน่งรองมิสไทยแลนด์เวิลด์ ต่อมาเธอเข้าสู่วงการละคร มีชื่อเสียงจากการรับบท "บัวแปง" ในเรื่อง "บ่วง" และบท "นิชา" จากละครเรื่อง "บัลลังก์เมฆ" แสดงคู่กับสุรศักดิ์ วงษ์ไทย ปัจจุบันยังคงรับงานละครอย่างต่อเนื่อง
เธอเคยเปลี่ยนไปใช้ชื่อว่า "ภรผกา" แปลว่าดอกไม้ที่น่าเลี้ยงดู สำหรับแก้เคล็ดที่เคยประสบปัญหาชีวิต
พิมพ์ผกาเป็นแม่เลี้ยงเดี่ยว เพราะเคยสมรสเพียงสามเดือนแล้วเลิกรากันโดยมิได้จดทะเบียนสมรส มีบุตรชายคนเดียวคือณภัทร เสียงสมบุญ ชื่อเล่น นาย (5 พฤษภาคม พ.ศ. 2539) ซึ่งเป็นนักแสดงเช่นเธอ เดิมเธอเป็นคนไม่มีศาสนาแต่ภายหลังได้เปลี่ยนไปนับถือศาสนาพุทธ หลังจากนั้นเธอจึงปลูกฝังหลักธรรมทางศาสนาแก่บุตรด้วย
พุฒิพงศ์ สงวนวงศ์ชัย
นายพุฒิพงศ์ สงวนวงศ์ชัย เป็นอดีตสมาชิกวุฒิสภาจังหวัดชัยภูมิ และเป็นอดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์
พุฒิพงศ์ สงวนวงศ์ชัย เกิดเมื่อวันที่ 15 กุมภาพันธ์ พ.ศ. 2495 ที่อำเภอบำเหน็จณรงค์ จังหวัดชัยภูมิ เป็นบุตรของนายเลี่ยงฮุย กับนางเง็กงอ สงวนวงศ์ชัย และเป็นพี่ชายของนายวุฒิชัย สงวนวงศ์ชัย อดีตรัฐมนตรีช่วยว่าการกระทรวงอุตสาหกรรม เขาสำเร็จการศึกษาชั้นประถมศึกษา จากโรงเรียนสหคุณศึกษา กรุงเทพฯ ชั้นมัธยมศึกษาจาก กศน.จังหวัดชัยภูมิ และระดับปริญญาตรี สาขาวิชาการตลาด จากสถาบันราชภัฏนครราชสีมา
พุฒิพงศ์ ได้รับเลือกตั้งเป็นสมาชิกวุฒิสภาจังหวัดชัยภูมิ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครและได้รับเลือกตั้งเป็นสมาชิกสภาผู้แทนราษฎร แบบสัดส่วน กลุ่มที่ 2 สังกัดพรรคประชาธิปัตย์
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในเขตเลือกตั้งที่ 4 จังหวัดชัยภูมิ แต่ไม่ได้รับเลือกตั้ง
นิติวัฒน์ จันทร์สว่าง
นายนิติวัฒน์ จันทร์สว่าง เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา และเป็นอดีตสมาชิกสภาผู้แทนราษฎรจังหวัดสุพรรณบุรี
นิติวัฒน์ จันทร์สว่าง เกิดเมื่อวันที่ 15 สิงหาคม พ.ศ. 2521 สำเร็จการศึกษาระดับปริญญาตรี และระดับปริญญาโท สาขานิติศาสตร์ จากมหาวิทยาลัยอัสสัมชัญ และสำเร็จการศึกษาเนติบัณฑิตไทย รวมถึงปริญญาโท รัฐศาสตรมหาบัณฑิต จากมหาวิทยาลัยธรรมศาสตร์
นิติวัฒน์ จันทร์สว่าง ประกอบอาชีพทนายความ ต่อมาได้รับเลือกตั้งเป็นสมาชิกสภาผู้แทนราษฎรแทนตำแหน่งที่ว่างลง จากการที่นายบรรหาร ศิลปอาชา หัวหน้าพรรคชาติไทย ถูกตัดสิทธิ์ทางการเมือง 5 ปี ในปี พ.ศ. 2552 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในระบบบัญชีรายชื่อ และได้รับเลือกตั้ง เป็น ส.ส.สมัยที่ 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 12
พระยาราชนิกูล (ทองคำ)
พระยาราชนิกูล (ทองคำ) เป็นบิดาของสมเด็จพระปฐมบรมมหาชนก พระบรมราชชนกในพระบาทสมเด็จพระพุทธยอดฟ้าจุฬาโลก
พระยาราชนิกูล เดิมมีชื่อว่า ทองคำ เป็นบุตรชายของเจ้าพระยาวรวงษาธิราช (ขุนทอง) เกิดเมื่อตอนปลายแผ่นดินสมเด็จพระนารายณ์มหาราช
ต่อมาเมื่อท่านโตขึ้น เจ้าพระยาวรวงษาธิราช (ขุนทอง)บิดาของท่าน ได้นำท่านเข้าถวายตัวเข้ารับราชการเป็นมหาดเล็กใน สมเด็จเจ้าฟ้าเพชร กรมพระราชวังบวรสถานมงคล (ต่อมาคือ สมเด็จพระเจ้าอยู่หัวท้ายสระ) ดังนั้น สมเด็จเจ้าฟ้าเพชร กรมพระราชวังบวรสถานมงคล จึงได้ให้นายทองคำ ซึ่งได้รับตำแหน่งเป็น จมื่นมหาสนิท หัวหมื่นมหาดเล็ก ไปตั้งบ้านเรือนอยู่ที่บ้านสะแกกรัง เพื่อคอยกะเกณฑ์สิ่งของและทำราชการ ด้วยสมเด็จพระเจ้าอยู่หัวทรงโปรดการเสด็จประพาสล้อมช้างป่า และเมืองอุทัยธานีเป็นหัวเมืองด่านที่อุดมสมบูรณ์ด้วย ข้าว ช้างป่า มูลค้างคาว ไม้ ผลกระวาน เป็นต้น สำหรับใช้ในกองทัพ และเป็นยุทธปัจจัยของ สมเด็จเจ้าฟ้าเพชร กรมพระราชวังบวรสถานมงคล ในโอกาสที่ขึ้นครองราชสมบัติเป็นกษัตริย์ต่อไปด้วย ขณะที่จมื่นมหาสนิท (ทองคำ) อยู่ที่บ้านสะแกกรังนั้น ภรรยาได้ให้กำเนิดบุตรชายคนโตคนหนึ่งชื่อ "ทองดี"
ครั้งเมื่อ พ.ศ. 2251 สมเด็จเจ้าฟ้าเพชร กรมพระราชวังบวรสถานมงคล ได้ขึ้นครองราชย์เป็น "สมเด็จพระเจ้าอยู่หัวท้ายสระ" จมื่นมหาสนิท (ทองคำ) มีความดีความชอบ ได้รับแต่งตั้งเป็น พระยาราชนกูล (บางแห่งเขียน พระยาราชนิกูล) ปลัดทูลฉลองกรมมหาดไทย ดังนั้นครอบครัวนี้จึงได้ย้ายครอบครัวไปตั้งบ้านเรือนอยู่ที่กรุงศรีอยุธยา ตรงเหนือป้อมเพชร
ส่วนนายทองดี บุตรชายของท่านนั้น เมื่อมีอายุพอที่จะเข้ารับราชการได้แล้ว พระยาราชนิกูลบิดาก็นำไปรับราชการอยู่ที่กรมมหาดไทย คอยช่วยเหลืองานอยู่กับตน ในสมัยสมเด็จพระเจ้าอยู่หัวบรมโกศ ในที่สุดก็ได้รับแต่งตั้งเป็น "หลวงพินิจอักษร" ครั้นอายุได้ 20 ปี หลวงพินิจอักษรก็อุปสมบทและเมื่อลาสิกขาบทแล้ว พระยาราชนิกูล (ทองคำ) ได้สู่ขอ "ดาวเรือง" (บางแห่งว่า "หยก") หลานสาวพระยาอภัยราชา สมุหนายกว่าราชการแผ่นดิน ให้แต่งงานอยู่กินกันตามประเพณี ต่อมาหลวงพินิจอักษร (ทองดี) ก็ได้รับแต่งตั้งเป็น พระอักษรสุนทรศาสตร์ เสมียนตรากรมมหาดไทย มีหน้าที่ร่างพระราชสาสน์ตราต่าง ๆ ของพระมหากษัตริย์ และรักษาพระราชลัญจกรอันเป็นตราประจำแผ่นดิน
นาที รัชกิจประการ
นาที รัชกิจประการ เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย เป็นอดีตสมาชิกวุฒิสภาจังหวัดพัทลุง และอดีตประธานสภาพัฒนาสตรีจังหวัดพัทลุง
นาที รัชกิจประการ หรือ ดร.นาที รัชกิจประการ เกิดเมื่อวันที่ 20 สิงหาคม พ.ศ. 2502 สำเร็จการศึกษาระดับปริญญาตรี ครุศาสตรบัณฑิต สาขาภาษาอังกฤษ จากมหาวิทยาลัยราชภัฏสวนสุนันทา ระดับปริญญาตรี บริหารธุรกิจมหาบัณฑิต จาก Sommerset University ประเทศอังกฤษ และปริญญาโท ครุศาสตรมหาบัณฑิต (สาขาการจัดการคุณภาพ) จากมหาวิทยาลัยราชภัฏสวนสุนันทา ปริญญาเอกจากคณะศาสนศาสตร์ มหาวิทยาลัยมหามกุฏราชวิทยาลัย
นาที รัชกิจประการ ประกอบธุรกิจเกี่ยวกับร้านอาหาร และรีสอร์ทในจังหวัดสระบุรี ต่อมาได้รับเลือกเป็นประธานสภาพัฒนาสตรีจังหวัดพัทลุง
นาที รัชกิจประการ เป็นสมาชิกวุฒิสภาจังหวัดพัทลุง ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ต่อมาเธอได้เข้าร่วมงานการเมืองกับกลุ่มเพื่อนเนวิน และได้รับมอบหมายหน้าที่เลขานุการประธานรัฐสภา (นายชัย ชิดชอบ) กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 4
นาที รัชกิจประการ ได้ริเริ่มจัดตั้งสโมสรฟุตบอลพัทลุง เอฟซี หรือสโมสรฟุตบอลจังหวัดพัทลุง ในปี พ.ศ. 2552 และได้รับหน้าที่เป็นประธานสโมสรฟุตบอลดังกล่าว
เจ้าพระยาวรวงษาธิราช (ขุนทอง)
เจ้าพระยาวรวงษาธิราช นามเดิม ขุนทอง เป็นบุตรชายของเจ้าพระยาโกษาธิบดี (ปาน)
เจ้าพระยาวรวงษาธิราช มีนามเดิมว่า "ขุนทอง" ท่านเป็นบุตรของเจ้าพระยาโกษาธิบดี (ปาน) ไม่ทราบนามมารดา
เมื่อขุนทองโตขึ้น บิดาได้พาไปรับราชการ ได้รับยศเป็นพระยาอัษฎาเรืองเดช จางวางกรมพระตำรวจ ในแผ่นดิน ออกพระเพทราชา และเลื่อนเป็นพระยากลาโหม เสนาบดีทางการทหาร ต่อมาพระยาวรวงศาธิราช เสนาบดีทางด้านการต่างประเทศ ในรัชสมัยสมเด็จพระสรรเพชญ์ที่ 8 ได้รับพระราชทานบรรดาศักดิ์เป็นที่เจ้าพระยาวรวงศาธิราช เสนาบดีกรมคลัง
เจ้าพระยาวรวงศาธิราช มีบุตรชื่อทองคำ เป็นเจ้ากรมมหาดเล็กในรัชกาลสมเด็จพระสรรเพชญ์ที่ 8 และเลื่อนยศเป็นพระราชนิกูล ตำแหน่งปลัดว่าการกรมมหาดไทย ในรัชกาลสมเด็จพระเจ้าอยู่หัวท้ายสระ พระยาราชนิกูลนั้นได้ย้ายหลักแหล่งไปสร้างบ้านอยู่ที่ “สะกุตรัง” หรือเมืองอุทัยธานีในปัจจุบัน
ตัจวิทยา
ตจวิทยา () เป็นสาขาหนึ่งในวิชาแพทยศาสตร์ที่เกี่ยวกับผิวหนังและตจโทษ ซึ่งเป็นสาขาย่อยชพิเศษทั้งทางด้านอายุรศาสตร์และศัลยศาสตร์ ตจแพทย์ดูแลผู้ป่วยที่มีตจโทษหรือปัญหาด้านความสวยความงามเกี่ยวกับผิวหนัง เช่นผิวหนัง หนังศีรษะ เส้นผม และเล็บ
โรคที่เกี่ยวกับผิวหนังนั้นได้รับการค้นพบตั้งแต่ช่วงต้นของประวัติศาสตร์ โดยบ้างได้รับการรักษา บ้างไม่ได้รับการรักษา ในปี 1801 โรงเรียนสอนแพทย์เกี่ยวกับตจวิทยาก่อตั้งขึ้นในปารีสที่โรงพยาบาล Hôpital Saint-Louis อันมีชื่อเสียง ในขณะเดียวกันก็มีการตีพิมพ์ตำราตจวิทยาเล่มแรกในช่วงเวลานั้นๆ
ตจแพทย์ในประเทศไทยจะต้องจบแพทยศาสตร์บัณฑิตก่อน โดยใช้เวลาเรียนปกติคือ 6 ปี หลังจากนั้นจึงเข้าเรียนเพื่อเป็นแพทย์ผู้เชี่ยวชาญด้านโรคผิวหนัง ในประเทศไทยมีหลักสูตรการอบรมแพทย์ประจำบ้าน สาขาตจวิทยาที่ต้องใช้เวลาเรียน 4 ปี ซึ่งในปัจจุบันมีสถาบันฝึกอบรมในระดับนี้ 7 แห่ง ได้แก่ ในแต่ละปีจะมีแพทย์ที่จบหลักสูตรการอบรมและสอบผ่านจนได้รับ “วุฒิบัตร” แสดงความรู้ความชำนาญในการประกอบวิชาชีพเวชกรรม สาขาตจวิทยา จากแพทยสภา ประมาณ 20 คนเท่านั้น แพทย์ที่มีวุฒิบัตรฯ หรือ หนังสืออนุมัติฯ สาขาตจวิทยา นี้เท่านั้นที่จะเป็น Dermatologist หรือ แพทย์ผู้เชี่ยวชาญด้านโรคผิวหนัง หรือ ตจแพทย์ ตามระเบียบของแพทยสภา และเป็นสมาชิกสามัญของสมาคมแพทย์ผิวหนังแห่งประเทศไทย แพทย์ในกลุ่มนี้สามารถทำการตรวจรักษาโรคผิวหนังและดูแลปัญหาด้านผิวพรรณความงามได้ตามเกณฑ์มาตรฐาน
ตจแพทย์ใช้วิธีรักษาตจโทษต่างๆหลากหลายวิธีโดยวิธีหลักๆมี:
พระกุมารเยซู
พระกุมารเยซู () คือพระเยซูปางกุมารในช่วงอายุตั้งแต่แรกประสูติจนถึงมีอายุได้ 12 ปี เพราะตามธรรมเนียมยิวสมัยนั้นถือว่าอายุ 13 ปี ขึ้นไปจัดเป็นวัยผู้ใหญ่
คริสต์ศาสนิกชนนิกายโรมันคาทอลิกถือว่าการอุทิศตนศรัทธาต่อพระกุมารเยซูเกิดขึ้นตั้งแต่พระเยซูประสูติ โดยเชื่อว่าพระนางมารีย์พรหมจารีและนักบุญโยเซฟได้อุทิศตนเป็นคนแรก ต่อมาคนเลี้ยงแกะและโหราจารย์ทั้ง 3 ก็มานมัสการพระกุมารเยซูด้วย
ในสมัยต่อ ๆ ความศรัทธาต่อพระเยซูปางกุมารยังคงแพร่หลายอยู่อย่างต่อเนื่อง นักบุญที่อุทิศตนต่อพระกุมารเยซูมีหลายองค์ ได้แก่ นักบุญคริสโตเฟอร์ นักบุญแอนโทนีแห่งปาดัว นักบุญนีโกลาแห่งโตเลนตีโน นักบุญเตเรซาแห่งอาบีลา นักบุญเตแรซแห่งลีซีเยอ เป็นต้น คริสตจักรโรมันคาทอลิกกำหนดวันฉลองหลายวันเกี่ยวกับพระกุมารเยซู ได้แก่ วันสมโภชพระคริสตสมภพ วันฉลองครอบครัวศักดิ์สิทธิ์ วันฉลองการถวายพระกุมารในพระวิหาร และให้เดือนมกราคมทั้งเดือนเป็นช่วงเวลาแห่งการเฉลิมฉลองพระกุมารเยซู
ศิลปะเกี่ยวกับพระกุมารเยซูเริ่มแพร่หลายมาตั้งแต่คริสต์ศตวรรษที่ 3 หรือ 4 มีทั้งแบบจิตรกรรม ประติมากรรม โดยทั่วไปมักเป็นรูปในเหตุการณ์การประสูติของพระเยซู มีพระนางมารีย์พรหมจารีและนักบุญโยเซฟร่วมอยู่ในภาพเหตุการณ์ด้วย
งานศิลปะชุดสำคัญที่มีภาพพระกุมารเยซู ได้แก่
น้ำทา
น้ำทา (ลาว: ເມືອງຫຼວງນໍ້າທາ) เป็นเมืองแห่งหนึ่งของแขวงหลวงน้ำทา ตั้งอยู่ทางทิศตะวันตกเฉียงเหนือของประเทศลาว
วีรินท์ เชยอรุณ
วีรินทร์ เชยอรุณ ชื่ออื่น จุติพร อรุณรัตน์ (ชื่อเล่น: หลิน) เกิดปี พ.ศ. 2511 เป็นนักแสดงชาวไทย
วีรินทร์ เชยอรุณ มีชื่อเดิมว่า วรินทร์ เชยอรุณ, วรินทร์ เหมพิพัฒน์, จุติพร อรุณรัตน์ ตามลำดับ หรือ หลิน เกิดปี พ.ศ. 2511 เป็นนักแสดงชาวไทย จบการศึกษาระดับปริญญาตรี มหาวิทยาลัยรังสิต สำเร็จการศึกษาระดับปริญญาโท มหาวิทยาลัยเกริก เกียรตินิยมอันดับสอง เธอเข้าสู่วงการเมื่อปี 2536 สังกัดสถานีโทรทัศน์สีกองทัพบกช่อง 7 แต่ปัจจุบันเป็นนักแสดงอิสระ
วรินทร์ มีผลงานละครเรื่องแรกแจ้งเกิดคือเรื่อง นางทาส ทางสถานีโทรทัศน์สีกองทัพบกช่อง 7 บทบาท คุณสาลี่ ต่อด้วยละคร ผ้าทอง บทบาท มาลตี ทางสถานีโทรทัศน์สีกองทัพบกช่อง 7 เช่นกัน เธอมีผลงานละครกับช่อง 7 มากมายเช่น หมูแดง, หมอลำซัมเมอร์, เปรตวัดสุทัศน์, ฟ้าใหม่ เป็นต้น หลังจากนั้นเธอหมดสัญญากับทางค่ายลงเป็นนักแสดงอิสระ
ส่วนผลงานภาพยนตร์ หลินได้ใช้ชื่อในการแสดงภาพยนตร์ว่า จุติพร อรุณรัตน์ มีผลงานการแสดงหลายเรื่อง เช่น ผัวเชลย และ นางฟ้ากับซาตาน เป็นต้น
ด้านชีวิตส่วนตัว เธอมีน้องสาวชื่อ จามิน เหมพิพัฒน์ เธอสมรสกับ เพิ่มพล เชยอรุณ มีลูกชาย 1 คน คือ พล เชยอรุณ (ชื่อเล่น: บอลล์) ซึ่งเป็นนักแสดงเช่นกัน และยังเป็น 1 ใน 50 คน หนุ่มคลีโอ ปี 2010